Publication: Magyar Közlöny
Issue: MK-2001-117 (Year: 2001, Number: 117)
Era: 1990-2004
Section: 31/1996. (VI. 19.) IKM rendelet tartalmazza.
Paragraph Index: 223

3. Szakmai gyakorlati követelmények Az építőanyag-ipari mester feladatainak ellátása során legyen képes: — értelmezni a gyártási dokumentációkat, előírásokat, utasításokat, — meghatározni és biztosítani a munkavégzés feltételeit, — meghatározni és biztosítani a szükséges erőforrásokat, — kiválasztani egy adott termék gyártásához szükséges alap- és segédanyagokat a gazdaságossági és környezetvédelmi szempontok figyelembevételével, — felmérni és kiszámítani az adott termékmennyiség előállításához szükséges alap- és segédanyag-mennyiséget, — összeállítani a termék előállításához szükséges technológiai sorrendet, — elvégezni adott termelőeszközön, -berendezésen, laboratóriumi eszközön a szükséges beállításokat, — minősíteni alap- és segédanyagokat, valamint a készterméket, — a munkafolyamatok szervezési, ellenőrzési feladatait ellátni a technológiai sor valamennyi területén. Az építőanyag-ipari mesternek feladatai ellátása során tudnia kell: — csoportosítani és rangsorolni, megtervezni és végrehajtani feladatokat, — meghatározni a részcélokat és határidőket, — felhasználásra előkészíteni az alap- és segédanyagokat, 2001/117. szám — ellenőrizni a termelőberendezések, laboratóriumi eszközök működését, — figyelemmel kísérni az eszközök, berendezések műszaki állapotát, — értékelni a gyártás közbeni eredményeket és a szükséges korrekciókat elvégezni, — megszervezni a készáru kezelését, a szállítás és raktározás folyamatát, — gondoskodni a termékminőség megóvásáról. A feladatok ellátása során alkalmazni kell: — a különféle dokumentációkat, — a biztonságtechnikai előírásokat, — a tűz- és munkavédelmi előírásokat, — a környezetvédelmi előírásokat, — a vonatkozó szabványokat, műszaki irányelveket. IV. A szakmai minősítés és vizsgáztatás rendje A mestervizsgát a Magyar Kereskedelmi és Iparkamara Mestervizsga Szabályzatában (a továbbiakban: MKIK Vizsgaszabályzat) foglaltak szerint kell előkészíteni és megszervezni. A mesterjelöltnek a Mestervizsga Bizottság előtt kell számot adni gyakorlati tudásáról és elméleti felkészültségéről. A Mestervizsga Bizottság a vizsgaeredmények alapján, a fenti Szabályzatban foglaltak figyelembevételével dönt az ÉPÍTŐANYAG-IPARI MESTER cím odaítéléséről. A mestervizsga részei: — vállalkozási ismeretek (közgazdasági, jogi, munkaügyi stb. ismeretek) vizsga, — pedagógiai (munkapedagógiai) ismeretek vizsga, — szakmai gyakorlati vizsga, — szakmai elméleti (írásbeli, szóbeli) vizsga. A három vizsgarészt külön-külön napon kell lebonyolítani. Megjegyzés: A vállalkozási ismeretek és a pedagógiai ismeretek vizsgarész követelményrendszere egységes, azokat az adott szakképesítésért felelős minisztérium rendelete, az ipari mesterképzés szakmai és vizsgakövetelményeiről szóló

Source: https://magyarkozlony.hu/hivatalos-lapok/4c170df974ed230dab9f72b600b4b73256ee2766/dokumentumok/9032daf369c9a7ce9d5e1bcc6b09d00b500d4101/letoltes